Melisseblad heel | Vitaminstore.nl
EAN:(1000 gram) 8719265004853
Jacob Hooy Melisseblad heel is aan je winkelwagen toegevoegd! Mediavrystelling: Afrikaans se wortels bekyk | Die Erfenisstigting Mediavrystelling: Afrikaans se wortels bekyk | Die Erfenisstigting
by Lizette | Oct 1, 2018 | nuus
Mediavrystelling:Onmiddellik Oktober 2018
Die Afrikaanse Taalraad (ATR), die Afrikaanse Taalmuseum en –monument (ATM) en Die Erfenisstigting bespreek gedurende hul herkomsseminaar in Oktober in Pretoria die wording en vestiging van Afrikaans as volwaardige inheemse taal. Die herkomsseminaar sal saamval met die bekendstelling van wyle prof. Christo van Rensburg se boek Van Afrikaans gepraat, asook die Engelse weergawe Finding Afrikaans, vertaal deur Marion Boers. Beide boeke word uitgegee deur Lapa Uitgewers. Die uitstalling Afrikaans aan die praat sal ook besigtig kan word.
Hoe en waar het Afrikaans ontstaan? Wie het almal bygedra tot die skepping van die taal? Hoe verstaan mens vandag die bydrae van die Genootskap van Regte Afrikaners (GRA) op 14 Augustus 1875 tot die ontwikkeling en vestiging van die taal? Op watter punt in sy ontwikkelingsgeskiedenis kan ons sê ’n nuwe taal (Afrikaans, in dié geval) het ontstaan? In watter mate help die begrip kreolisering ons om die ontstaan van Afrikaans beter te verstaan?Ontwikkel die hoofvariëteite van Afrikaans nader na mekaar toe of verder uitmekaar? Hoe gaan Afrikaans in 2040 daar uitsien? Dit is van die vrae wat die gesprekspaneel, prof. Hans du Plessis (NWU), dr. Donovan Lawrence (UWK) en gespreksleier prof. Jac Conradie (UJ) onder die loep sal neem.
Volgens dr. Conrad Steenkamp, uitvoerende hoof van die ATR, “help gesprek oor die herkoms en eienaarskap van Afrikaans om samehorigheid onder Afrikaanssprekendes te bevorder en om wanopvattings oor die taal die nek in te slaan”.
Michael Jonas, direkteur van die ATM, sê: “Die agt stigterslede van die GRA is ’n bemoedigende voorbeeld van hoe gewone mense ’n verskil kan maak deur op te staan vir hul taal. Afrikaans verkeer vandag weer onder geweldige druk. Die ATM ondersteun debatvoering oor brandpunte in ons Afrikaanse taalgemeenskap, veral dié wat die saak van Afrikaans en al haar sprekers benadeel.”